CELEX: 32005R1687
Language: bg
Date: 2005-10-14 00:00:00
Title: Регламент (EО) № 1687/2005 на Комисията от 14 октомври 2005 година за изменение на Регламент (EО) № 2869/95 относно таксите, които се заплащат на Службата за хармонизация във вътрешния пазар (марки и дизайн), по отношение на адаптирането на определени таксиТекст от значение за ЕИП.

Важна правна забележка

|

32005R1687

Официален вестник n° L 271 , 15/10/2005 стр. 0014 - 0016 Официален вестник n° L 321 , 21/11/2006 стр. 0019 - 0021

		20051014Регламент (EО) № 1687/2005 на Комисиятаот 14 октомври 2005 годиназа изменение на Регламент (EО) № 2869/95 относно таксите, които се заплащат на Службата за хармонизация във вътрешния пазар (марки и дизайн), по отношение на адаптирането на определени такси(текст от значение за ЕИП)КОМИСИЯТА НА ЕВРОПЕЙСКИТЕ ОБЩНОСТИ,като взе предвид Договора за създаване на Европейската общност,като взе предвид Регламент (EО) № 40/94 на Съвета от 20 декември 1993 г. относно търговската марка на Общността [1], и по-специално член 139, параграф 3 от него,като има предвид, че:(1) В член 139, параграф 2 от Регламент (EО) № 40/94 е установено, че размерите на таксите, които се заплащат на Службата за хармонизация във вътрешния пазар (марки и дизайн) (наричана по-долу "Службата"), следва да бъдат определяни на ниво, което гарантира, че нейните приходи са достатъчни да осигурят балансиран бюджет.(2) В средносрочна перспектива се очаква значително увеличение на приходите на службата, по-специално в резултат на заплащането на такси за подновяване на марки на Общността.(3) Присъединяването на Европейската общност към протокола относно Мадридското споразумение за международна регистрация на марки, одобрено с Решение 2003/793/EО на Съвета [2] (наричан по-долу "Мадридският протокол") и администрирането на процедурата за електронна регистрация следва да опростят упоменатата процедура и да редуцират разходите за нея. По-ефективното управление на службата също следва да доведе до редуциране на разходите.(4) Поради това намаляването на таксите би било подходяща мярка, за да се гарантира изпълнението на изискването за балансиран бюджет, като в същото време се насърчава достъпът на потребителите до системата. Въпреки това следва да се подчертае, че наличието на незначителен излишък е винаги аргументирано, тъй като прави възможно справянето с една или повече непредвидими ситуации, както и избягването на нежелан дефицит.(5) Поради това би било оправдано таксите да се модифицират като обща сума от приблизително 35 до 40 милиона EUR на година. Тази сума следва да бъде разделена между таксите за заявление и регистрация, от една страна, и таксата за подновяване, от друга страна. В допълнение следва да бъде предвидена по-ниска такса за заявление, което се подава по електронен път.(6) Колебанията в основните индикатори следва да бъдат наблюдавани периодично, за да се гарантира балансът между приходите и разходите.(7) Регламент (EО) № 2869/95 на Комисията [3] следва съответно да се измени.(8) Предвидените в настоящия регламент мерки са в съответствие със становището на Комитета по таксите, разпоредбите по прилагането и процедурата на апелативните съвети към Службата за хармонизация във вътрешния пазар (марки и дизайн),ПРИЕ НАСТОЯЩИЯ РЕГЛАМЕНТ:Член 1Регламент (EО) № 2869/9 се изменя, както следва:1. Таблицата в член 2 се изменя, както следва:a) точка 1 се заменя със следното:"1.Основна такса за заявление за индивидуална марка (член 26, параграф 2, правило 4, буква a) | 900". |б) добавя се следната точка 1б:"1б.Основна такса за заявление за индивидуална марка по електронен път (член 26, параграф 2, правило 4, буква a) | 750". |в) точки 2—4 се заменят със:"2.Такса за индивидуална марка за всеки клас стоки и услуги след трети клас (член 26, параграф 2, правило 4, буква a) | 150. |3.Основна такса за заявление за колективна марка (член 26, параграф 2 и член 64, параграф 3, правило 4, буква a) и правило 42) | 1300. |4.Такса за колективна марка за всеки клас стоки и услуги след трети клас (член 26, параграф 2 и член 64, параграф 3, правило 4, буква б) и правило 42) | 300". |г) точки 7—10 се заменят със:"7.Основна такса за регистрация на индивидуална марка (член 45, правило 23, параграф 1, буква a) | 850. |8.Такса за индивидуална марка за всеки клас стоки и услуги след трети клас (член 45, правило 23, параграф 1, буква б) | 150. |9.Основна такса за регистрация на колективна марка (член 45, правило 23, параграф 1, буква a) и правило 42) | 1700. |10.Такса за колективна марка за всеки клас стоки и услуги след трети клас (член 45 и член 64, параграф 3; правило 23, параграф 1, буква б) и правило 42) | 300". |д) точки от 12 до 15 се заменят със:"12.Основна такса за подновяване на индивидуална марка (член 47, параграф 1, правило 30, параграф 2, буква a) | 1500. |12a.Основна такса за подновяване на индивидуална марка по електронен път (член 47, параграф 1, правило 30, параграф 2, буква a) | 1350. |13.Такса за подновяване на индивидуална марка за всеки клас стоки и услуги след трети клас (член 47, параграф 1, правило 30, параграф 2, буква a) | 400. |14.Основна такса за подновяване на колективна марка (член 47, параграф 1 и член 64, параграф 3; правило 30, параграф 2, буква a) и правило 42) | 3000. |15.Такса за подновяване на колективна марка за всеки клас стоки и услуги след трети клас (член 47, параграф 1 и член 64, параграф 3; правило 30, параграф 2, буква б) и правило 42) | 800". |2. В член 5, параграф 1, букви б) и в) се заличават.3. Член 8 се изменя, както следва:a) в параграф 1, букви б) и в) се заличават.б) в параграф 3, буква a), i) и буква a), iii) се заличават.4. В член 11, параграф 3, букви a) и б) се заменят със следното:"a) за индивидуална марка: 1450 EUR плюс, когато е приложимо, 300 EUR за всеки клас стоки или услуги след трети клас;б) за колективна марка, както е посочено в правило 121, параграф 1 от Регламент (EО) № 2868/95 на Комисията: 2700 EUR плюс, когато е приложимо, 600 EUR за всеки клас стоки или услуги след трети клас."5. В член 12, параграф 2, букви a) и б) се заменят със следното:"a) за индивидуална марка: 1200 EUR плюс 400 EUR за всеки клас стоки и услуги след трети клас, които се съдържат в международната регистрация;б) за колективна марка, както е назовано в правило 121, параграф 1 от Регламент (EО) № 2868/95 на Комисията: 2700 EUR плюс 800 EUR за всеки клас стоки и услуги след трети клас, които се съдържат в международната регистрация."6. В член 13, параграф 1, букви a) и б) се заменят със следното:"a) за индивидуална марка: 850 EUR плюс 150 EUR за всеки клас стоки и услуги след трети клас, които се съдържат в международната регистрация;б) за колективна марка: 1700 EUR плюс 300 EUR за всеки клас стоки и услуги след трети клас, които се съдържат в международната регистрация."Член 2Ако размерите на таксите, описани в членове 2, 11 и 12, се променят, то се прилагат следните преходни правила:1. Размерът на таксата за заявление за марки на Общността, включително когато е приложимо, таксите за клас, е определеният в действащия към момента на попълване на заявлението регламент в съответствие с член 25, параграф 1, буква a) или б) от Регламент (EО) № 40/94.2. Размерът на таксата за регистрация на марки на Общността, включително когато е приложимо, таксите за клас, е определеният в регламента, действащ към момента на изпращане на описаната в правило 23, параграф 2 от Регламент (EО) № 2868/95 нотификация.3. Размерът на таксата, която следва да се заплати за представянето на каквото и да е друго заявление или за инициирането на каквото и да е друго действие, е определеният в действащия към момента на плащането регламент.4. Размерът на таксите, предвидени в членове 11 и 12, се определя в съответствие с общите разпоредби на Мадридското споразумение относно международната регистрация на марки и протокола относно посоченото споразумение.Член 3Настоящият регламент влиза в сила на седмия ден след публикуването му в Официален вестник на Европейския съюз.Настоящият регламент е задължителен в своята цялост и се прилага пряко във всички държави-членки.Съставено в Брюксел на 14 октомври 2005 година.За КомисиятаCharlie McCreevyЧлен на Комисията[1] ОВ L 11, 14.1.1994 г., стр. 1. Регламент, последно изменен с Регламент (EО) № 4221/2004 (ОВ L 70, 9.3.2004 г., стр. 1).[2] ОВ L 296, 14.11.2003 г., стр. 20.[3] ОВ L 303, 15.12.1995 г., стр. 33. Регламент, последно изменен с Регламент (EО) № 1042/2005 (ОВ L 172, 5.7.2005 г., стр. 22).--------------------------------------------------